Berlingske Tidende, 1784-05-07
Admiralitets=Collegiumet von der Maas, har i en Skrivelse til Staterne af Holland og Vestfrisland foreslaaet det som en Billighed, at Vice-Admiral Zoutman blev bevilget en aarlig Levepenge af 2400 Gylden, som er just en Vice-Admirals sædvanlige Gage, til Belønning for hans udviste Tapperhed i Trefningen ved Doggersbank. Denne Skrivelse er bleven leveret Vedkommende til Undersøgning. – Staterne af Vest friesland have ladet udgaae en Circulairskrivelse til de andre Forenede, hvori de anholde om, at dog enhver Provindmaatte sende en Person til Oberryssel, for sammestæds at byde en hielperig Haand til Stridighedernes Bilæggelse, som desværre endnu stedse vedholde imellem de fleste af Ridderstanden og Stæderne. - Hr. Doringer, Legationssecretair og det Wienske Hoffes Charge d'Affaires, har den 16de i denne Maaned overleveret Hr. Greffter Fagel følgende Note: Jeg Underskrevne, Hs. Keiserlig Kongelig Apostoliske Majests. Legationssecretair, er af Hs. Majestæts General=Gouvernement beordret til ærbødigst at giøre Deres Høimægtigheder. denne Forestilling. At Hs. Majestæt eier i alle Maader en uindskrænket Ret til Skibsfart der, hvor de Skibsfolk, som ere Hs. Majestæts Undersaattere, fahre fra Doel til Antverpen; at de sammestæds kunde frit passere, uden nogensinde at underkaste sig Visitation, Anmeldelse, Afgift eller nogen anden Tvang; at man aldrig vilde give noget efter i denne Post; at man ei heller tænkte at tilstaae enten Admiralitetet eller Staterne af Seeland, nei ikke engang Republiqven selv nogen Disposition eller Provision; at denne Ret havde sit Udspring af Hs. Majestæts absolute og notoriske Enevoldmagt og følgelig kom fra en Kilde, som Hs. M. vilde vide at skaffe Agtelse; at General Gouvernementet havde med stor Mishag fornummet, at Commandanten paa Vagtskibet ved Lillo, som man kalder en Fregat, havde taget sig den Frihed, at overlevere Skipper Brager 2de Declarationer, hvori den tales og bevidnes i deres Høymægtigheders Navn, at han maatte giøre Dem Regnskab for, af hvad Aarsag han vægrede den sædvanlige Afgift; at han imidlertid maatte oppebie Deres Høymægtigheders Ordre; at han vel forinden vilde lade ham, nemlig Skipper Brager, passere, dog med Protest imod Vægringen; at man ansaae denne Declaration som ugyldig og et Jntet, og at man med et Svar, som var overeensstemmende med Hs. Majestæts Rettigheder, vilde give dem det tilbage, hvorfra det var kommet; at Hs. Majestæt ved foregaaende Dispositioner ikke skeede nogen Fyldestgiørelse, men at Høistsamme forventede en hastig og paa Fornærmelserne passelig Satisfaction, saaledes som samme anstod Hs. Majestæts Værdighed; at dersom Deres Høymægtigheder ikke gjorde Begyndelse med strax at bortføre fra Hs. Majestæts Territorio den Fregatte, som allene laae der til Hs. Majestæts Undersaatteres Undertrykkelse, vilde det være en Umuelighed at formode nogen Tilbøielighed til at give Hs. Majestæt Fyldestgiørelse; at man endnu kunde sige meere, da man endog havde truet med et Kanonskud, at Generalstaterne havde Frihed at bringe dette Slags Fregatter paa deres Territorium; at man med Fornøielse vilde begynde en Underhandling, men at General Gouvernementet gjorde Regning paa, at jeg Underskrevne kunde forinden Ministerens Ankomst afgiørende indberette, at Deres Høimægtigheder vare villige til at give Hs. Majestæt den fuldkomneste Fyldestgiørelse, og virkelig havde givet befaling til strax at trække Fregatten tilbage, der i alle Henseender er utaalelig, og hvis Nærværelse er allene en bestandig Fornærmelse for Hs. Majestæts Souverainitet.